കല്പ്പാത്തി രഥോത്സവത്തിന് സര്ക്കാര് അനുമതി പാലക്കാട് ഈ വര്ഷത്തെ കല്പ്പാത്തി രഥോത്സവം കോവിഡ് മാനദണ്ഡം പൂര്ണമായി പാലിച്ച് നടത്താന് ദേവസ്വം മന്ത്രി കെ രാധാകൃഷ്ണന് മലബാര് ദേവസ്വംബോര്ഡിന് അനുമതി നല്കി. എല്ലാവിധ ആചാരാനുഷ്ഠാനങ്ങളോടുംകൂടി ജില്ലാ ഭരണസംവിധാനത്തിന്റെ ക്രമീകരണങ്ങളോടെ നിര്ദ്ദേശങ്ങള്ക്കനുസൃതമായി വേണം ഉത്സവം നടത്താന്. ദേവസ്വം ബോര്ഡ് ചെയര്മാന് എം ആര് മുരളി, ഷാഫി പറമ്ബില് എംഎല്എ എന്നിവര് മന്ത്രിയുമായി ചര്ച്ച നടത്തി. ഇതിന്റെ അടിസ്ഥാനത്തിലാണ് രഥോത്സവം നടത്തുന്നതിന് ദേവസ്വംബോര്ഡിന് അനുമതി നല്കിയത്. കോവിഡ് പശ്ചാത്തലത്തില് തിരക്ക് കുറച്ച് കല്പ്പാത്തി രഥോത്സവം നടത്താന് കര്മ പദ്ധതി തയ്യാറാക്കണമെന്ന് ചൊവ്വാഴ്ച ചേര്ന്ന അവലോകനയോഗത്തില് കലക്ടര് നിര്ദേശിച്ചിരുന്നു. കോവിഡ് പ്രോട്ടോകോള് പാലിക്കുന്നതിന്റെ ഭാഗമായി 2020 ല് ക്ഷേത്രങ്ങളിലെ ആചാരങ്ങള് മാത്രമായി രഥോത്സവം നിയന്ത്രിച്ചിരുന്നു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് 974 പേര്ക്കുകൂടി കോവിഡ് സജീവമായി കലാലയങ്ങളും കല്പ്പാത്തി കാത്തിരിക്കുന്നു രഥോത്സവത്തിന്